
MARIJAMPOLĖS SAVIVALDYBĖS BENDRUOMENINIŲ ORGANIZACIJŲ TARYBOS 2023 M. VEIKLOS ATASKAITA

2024 m. sausio 30 d.
Marijampolė

Marijampolės savivaldybės bendruomeninių organizacijų taryba (toliau – BOT) yra visuomeniniais pagrindais veikianti kolegiali patariamoji institucija, kurios tikslas – užtikrinti ir skatinti bendruomeninių organizacijų dalyvavimą nustatant, formuojant ir įgyvendinant bendruomeninių organizacijų plėtros politiką, stiprinti bendradarbiavimą tarp savivaldybės institucijų, įstaigų ir bendruomeninių organizacijų.
Marijampolės savivaldybės tarybos 2022 m. rugsėjo 26 d. sprendimu Nr. 1-268 „Dėl Marijampolės savivaldybės bendruomeninių organizacijų tarybos sudėties sudarymo“ trejų metų kadencijos laikotarpiui sudaryta Marijampolės savivaldybės bendruomeninių organizacijų taryba. BOT tarybą sudaro 12 narių: Karolis Dvylys, Marijampolės savivaldybės mero padėjėjas (BOT pirmininkas), Vida Tumelienė, Daukšių miestelio bendruomenės narė (POT pirmininko pavaduotoja), Agnė Gedžienė, Marijampolės savivaldybės administracijos Investicijų ir verslo skatinimo skyriaus vyriausioji specialistė (BOT sekretorė), Artūras Brusokas, Gudelių miestelio bendruomenės pirmininkas, Vilija Dulskė, Marijampolės savivaldybės administracijos Švietimo, kultūros ir sporto skyriaus vyriausioji specialistė, Virginijus Jonavičius, Puskelnių kaimo bendruomenės pirmininkas, Alma Jurkšienė, Tursučių kaimo bendruomenės pirmininkė, Irena Maziliauskienė, Baraginės kaimo bendruomenės pirmininkė, Lina Mineikienė, Buktos kaimo bendruomenės narė, Edmundas Razvickas, Marijampolės savivaldybės tarybos narys, Vaida Pituškienė, Marijampolės savivaldybės tarybos narė, Odeta Šteinienė, Užgirių kaimo bendruomenės pirmininkė.
BOT įgyvendina šias funkcijas:
1. teikia siūlymus Savivaldybės institucijoms dėl savivaldybės teritorijoje veikiančių bendruomeninių organizacijų veiklos skatinimo;
2. teikia siūlymus išplėstinei seniūnaičių sueigai dėl atstovų, deleguojamų į pretendentų eiti seniūno pareigas konkurso komisijos narius, ir dėl atstovų, deleguojamų dalyvauti Savivaldybės tarybos sudaromų komitetų, darbo grupių, komisijų darbe;
3. teikia siūlymus Savivaldybės institucijoms ir išplėstinei seniūnaičių sueigai dėl bendruomenių viešųjų poreikių ir iniciatyvų finansavimo tikslingumo, dėl viešųjų paslaugų, už kurių teikimą yra atsakinga Savivaldybė, teikimo perdavimo bendruomeninėms ir kitoms nevyriausybinėmis organizacijoms tikslingumo, vietos verslumo skatinimo ir dėl kitų Savivaldybės gyventojams svarbių reikalų;
4. skleidžia informaciją apie Savivaldybėje veikiančias bendruomenines organizacijas, jų iniciatyvas, veiklą ir patirtį;
5. inicijuoja pasitarimus, seminarus ir mokymą aktualiais veiklos klausimais;
6. rengia susitikimus su bendruomenės atstovais, siekdama išsiaiškinti ten gyvenančių asmenų problemas;
7. atlieka kitas nuostatuose nustatytas funkcijas.
Marijampolės savivaldybės bendruomeninių organizacijų taryba, vadovaudamasi Marijampolės savivaldybės bendruomeninių organizacijų tarybos nuostatų, patvirtintų Marijampolės savivaldybės tarybos 2019 m. rugsėjo 30 d. sprendimu Nr. 1-263 „Dėl Marijampolės savivaldybės bendruomeninių organizacijų tarybos sudarymo ir nuostatų patvirtinimo“, 28 punktu, teikia Marijampolės savivaldybės tarybai BOT 2023 m. veiklos ataskaitą.
Per ataskaitinį 2023 m. laikotarpį įvyko 3 BOT posėdžiai.
2023 m. vasario 1 d. įvyko išplėstinis BOT posėdis. Jame, be BOT narių, dalyvavo ir kitų organizacijų atstovai: Ieva Sakalauskienė, Igliaukos bendruomenės „Matutiečiai“ pirmininkė, Daiva Krampienė, Sūduvos bendruomenės pirmininkė, Lina Sarpalienė, Trakiškių bendruomenės pirmininkė, Kęstutis Kubertavičius, Mokolų kaimo bendruomenės pirmininkas, Rolandas Martinkus, Marijampolės šachmatų ir šaškių klubas „Sūduva“ prezidentas, Svajonė Rainienė, VšĮ „Rainos svajonės“ atstovė, Daiva Truncienė, Sasnavos bendruomenės pirmininkė. Pagal Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonę „Stiprinti bendruomeninę veiklą savivaldybėse“ įgyvendintus projektus Marijampolės savivaldybėje pristatė Svajonė Rainienė, VšĮ „Rainos svajonės“ atstovė, Lina Sarpalienė, Trakiškių bendruomenės pirmininkė, Daiva Krampienė, Sūduvos bendruomenės pirmininkė, Ieva Sakalauskienė, Igliaukos bendruomenės „Matutiečiai“ pirmininkė, Virginijus Jonavičius, Puskelnių kaimo bendruomenės pirmininkas, Alma Jurkšienė, Tursučių kaimo bendruomenės pirmininkė, Daiva Truncienė, Sasnavos bendruomenės pirmininkė, Rolandas Martinkus, Marijampolės šachmatų ir šaškių klubas „Sūduva“ prezidentas, Kęstutis Kubertavičius, Mokolų kaimo bendruomenės pirmininkas, Artūras Brusokas, Gudelių miestelio bendruomenės pirmininkas. Organizacijų atstovai taip pat pristatė savo organizacijas ir pagrindinę jų veiklą. Kitus pagal priemonę įgyvendintus projektus pristatė Marijampolės savivaldybės administracijos Investicijų ir verslo skatinimo skyriaus vyr. specialistė Agnė Gedžienė, atsakinga už priemonės įgyvendinimą Marijampolės savivaldybėje. Buvo pateikta informacija apie įgyvendintus projektus, skirtas lėšas, įgyvendintas veiklas ir kt. BOT tarybai buvo pristatytas Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonės „Stiprinti bendruomeninę veiklą savivaldybėse“ įgyvendinimas Marijampolės savivaldybėje: priemonės tikslas, galimi pareiškėjai, tinkamos finansuoti veiklos, priemonės įgyvendinimo eiga. Pristatyti lėšų paskirstymo pagal seniūnijas principai ir sumos, skirtos seniūnijų aptarnaujamos teritorijos bendruomeninei veiklai stiprinti. Paraiškas pateikė 27 organizacijos: 15 bendruomeninių organizacijų ir 12 nevyriausybinių organizacijų. Finansavimą gavo 20 organizacijų, iš kurių 12 buvo bendruomeninės organizacijos ir 8 - nevyriausybinės organizacijos. Pristatytos organizacijų įgyvendintos veiklos, panaudotos lėšos ir dalyvių skaičius. Iš viso buvo įgyvendintos 46 veiklos, iš kurių:
- veikla, skirta narių sutelktumui ir tarpusavio pasitikėjimui stiprinti – 26 veiklos (57 proc. nuo visų įgyvendintų veiklų). Šiose veiklose dalyvavo 1252 dalyviai. Veiklų įgyvendinimui panaudotos lėšos – 20056 Eur.
- socialinė veikla – 12 veiklų (26 proc. nuo visų įgyvendintų veiklų). Šiose veiklose dalyvavo 502 dalyviai. Veiklų įgyvendinimui panaudotos lėšos – 12233 Eur.
- bendruomenių akcijų bei iniciatyvų, skirtų viešųjų erdvių ir aplinkos kokybei gerinti, organizavimas – 7 veiklos (15 proc. nuo visų įgyvendintų veiklų). Šiose veiklose dalyvavo 79 dalyviai. Veiklų įgyvendinimui panaudotos lėšos – 5379 Eur.
- veikla, skirta savanoriškos veiklos skatinimui ir sklaidai – 1 veikla (2 proc. nuo visų įgyvendintų veiklų). Šiose veiklose dalyvavo 48 dalyviai. Veiklų įgyvendinimui panaudotos lėšos – 0 Eur.
2023 m. kovo 7 d. įvyko BOT posėdis, kuriame buvo patvirtinta BOT 2022 m. veiklos ataskaita.
2023 m. balandžio 6 d. įvyko BOT tarybos posėdis, kuriame buvo aptartas bendruomenių veiklos rėmimo ir finansavimo stiprinimas bei pristatytas Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimas Marijampolės savivaldybėje.
2023 m. lapkričio 8 d. įvyko BOT susitikimas dėl BOT posėdžio darbotvarkės, aptartas bendruomeninių organizacijų veiklos finansavimo lėšų panaudojimas 2023 m. ir bendruomeninių organizacijų veiklos finansavimas 2024 m.
Per 2023 m. buvo atnaujinti Marijampolės savivaldybės bendruomeninių organizacijų kontaktai. 2023 m. Marijampolės savivaldybėje veikė 35 bendruomeninės organizacijos (kaimo bendruomenės). Bendruomeninėms organizacijoms el. paštu pateikta informacija dėl bendruomeninių organizacijų veiklos, jų įgyvendinamų projektų viešinimo Marijampolės savivaldybės interneto svetainėje www.marijampole.lt. 

		
